
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης στην περιοχή Ποσειδώνιο 
της Κοινότητας Παλαιοκάστρου Σάμου, εκτάσεως 1895 τ.μ. 
για στρατιωτικές ανάγκες. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο εντός του εγκεκριμένου-ρυμοτομικού σχεδίου του Δήμου 
Βούλας (Ν. Αττικής) ... 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 294 (1) 

Κήρυξη αναγκαστικής απαλλοτρίωσης στην περιοχή Ποσειδώνιο της 

Κοινότητας Παλαιοκάστρου Σάμου, εκτάσεως 1895 τ.μ. για στρα¬ 
τιωτικές ανάγκες. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ. 139/1971 «περίαρ- 
μοδιότητος των Νομαρχών προς κήρυξιν αναγκαστικών απαλλοτριώ¬ 
σεων». 

2. Τις διατάξεις του ΓΣΙΣΤ/1907 και τις διατάξεις του Νόμου 
4442/1929 «περί κυρώσεως του από 21 Σεπτεμβρίου 1926 Ν.Δ. 
«περί Στρατιωτικών και Ναυτικών Εισφορών και Ναυλώσεων» όπως 
έχουν τροποποιηθεί και ισχύουν. 

3. Τη σχετική γνωμάτευση Φ.913.1/76/595090/Σ.1088/ 
27.4.89/ΓΕΣ/Δ ΥΠΟ/1/30, αποφασίζουμε: 

Κηρύσσουμε αναγκαστική απαλλοτρίωση λόγω δημοσίας ωφέλειας 
και ειδικά για την κάλυψη στρατιωτικών αναγκών, εκτάσεων 1.895 
τ.μ., που βρίσκεται στην περιοχή ποσειδώνιο της Κοινότητας Παλαιο¬ 
κάστρου Σάμου όπως αυτή ειδικότερα απεικονίζεται στο υπό κλίμακα 
1:250 κτηματολογικό διάγραμμα - πίνακα της 79 ΑΔΤΕ που συντά¬ 
χθηκαν από το Λοχία Δημήτριο Τόλη Πολιτικό Μηχανικό τη 
14.2.1989 και θεωρήθηκαν από τον Εμμανουήλ Πιράνια Ταγματάρχη 
του 3ου Τμήματος ΤΕΘΑ. 

Στην απαλλοτριούμενη έκταση προβάλλουν δικαίωμα κυριότητας οι 
Αικατερίνη Σπύρου, Γεωργία Σπύρου και Ανδριάνα Σπύρου. 

Η απαλοτρίωση κηρύσσεται υπέρ του Δημοσίου και με έξοδα του Τα¬ 
μείου Εθνικής Αμύνης (ΤΕΘΑ). 


Η παρούσα να δημοσιευθεί στην Εφημερίδα της Κυβερνήσεως. 

Σάμος, 24 Αυγούστου 1989 

Ο Νομαρχών 
ΓΕΩΡΓΙΟΣ ΜΑΝΟΥ 



ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 54137 (2) 

Έγκριση πραγματοποίησης μεταφοράς συντελεστή δόμησης σε ακίνητο 

εντός του εγκεκριμένου ρυμοτομικού σχεδίου του Δήμου Βούλας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ.» (Α'/58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979« (Α* 154) 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Την από 24.2.1989 (αρ. πρωτ. 18201/89) αίτηση των ενδιαφε¬ 
ρομένων Ε. Ζεντέλη και Σ. Τραγάκη. 

7. Την υπ’ αριθ. συν. 9 παρακ. 118/89 γνωμοδότηση Κεντρικού 
Συμβουλίου, Χωροταξίας, Οικισμού και Περιβάλλοντος. 

8. Την υπ’ αριθ. 18201/89 απόφαση του Υπουργού Περιβάλλοντος, 
Χωροταξίας και Δημοσίων Έργων γιά προέγκριση της σχετικής τεχνι¬ 
κής μελέτης με πρόταση του Υπουργού Περιβάλλοντος, Χωροταξίας 
και Δημ. Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 10.11.1984 Π.Δ/γμα (Δ’ 46/85) από το 
βαρυνόμενο ακίνητο που βρίσκεται εντός του ρυμοτομικού σχεδίου του 
δήμου Πειραιά επί των οδών Κολοκοτρώνη 24 και Ελ. Βενιζέλου για το 
οποίο έχουν εκδοθεί οι υπ’ αριθ. 200 έως και 209 σχετικοί τίτλοι δικαι¬ 
ώματος μεταφοράς συντελεστή δόμησης στο όνομα Ελένης Θωμοπού- 
λου σε άλλο ακίνητο (ωφελούμενο) που βρίσκεται εντός του εγκεκριμέ¬ 
νου σχεδίου του δήμου Βούλας (Ν. Αττικής) επί της οδού Διγενή 3 ιδιο¬ 
κτησίας Ε. Ζεντέλη και Σ. Τραγάκη όπως το ωφελούμενο ακίνητο φαί¬ 
νεται με στοιχεία Α, Β, Γ, Δ, Ε, Ζ, Α, στο σχετικό πρωτότυπο διά- 

γραμμα σβ κλίμακα 1:500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την υπ’ αρ. 54137/1989 πράξη 
του και ποο συνοπτικό του αντίτυπο δημοσιεύεται με το παρόν διά¬ 
ταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επί πλέον της επιτρεπόμενης βάσει των ισχιόντων στην 
περιοχή όρων δόμησης 462,98 τ.μ. που αντιστοιχούν σε 452,21 τ.μ. 
του βαρυνόμενου ακινήτου. 

3. Τα ειδικότερα στοιχεία του ωφελούμενου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 2565,06 τ.μ. 

β. Ποσοστό κάλυψης: 40%. 

γ. Συντελεστής δόμησης: 0,9785. 

δ. Μέγιστο επιτρεπόμενο ύψος κτιρίου δέκα οκτώ (18) μέτρα. 

ε. Το κτίριο πρέπει ν’ ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακά 1:200 που θεωρήθηκε 


από τον Προϊστάμνο της Δ/νσης Τοπογραφικών Εφαρμογών με την υπ’ 
αριθ. 54137/1989 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2 

Ακυρούνται οι υπ’ αριθ. 200 έως και 209 ονομαστικοί τίτλοι δικαιώ¬ 
ματος μεταφοράς συντελεστή δόμησης στο όνομα της Ελένης Θωμο- 
πούλου. 

Εγρίνεται η χορήγηση νέου τίτλου δικαιώματος μεταφοράς συντελε¬ 
στή δόμησης στό<ί||ομα της Ελένης θωμοπούλου για το υπολοιπόμενο 
και με χρησιμοποιήθ,έν εμβαδόν των 47^9 τ.μ. (500-452, 
21=47,79). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Αυγούστου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ■ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ & ΔΗΜ. ΕΡΓΩΝ 

ΣΩΤΗΡΗΣ ΚΟΥΒΕΛΑΣ 








































































































































































































































































